Audi Q4 får længere rækkevidde og hurtigere opladning

Den kun to år gamle – og vældigt populære – Audi Q4 e-tron står overfor en opdatering, der vil give den en omfattende opgradering af drivlinjen med bl.a. højere ydelse, højere ladeeffekt, længere rækkevidde og mere standardudstyr. Vel at mærke uden at prisen stiger.

Det 77 kWh store batteri, der er i alle varianter af Q4, produceres nu med optimeret cellekemi, der giver quattro-modellerne en DC-ladeeffekt på op til 175 kW, mens de baghjulstrukne varianter kommer op på 135 kW.

Med opdateringen får Audi Q4 også en komplet nyudviklet elmotor med større effektivitet og mere ydelse. Den baghjulstrukne Audi Q4 Sportback 45 e-tron får nu en rækkevidde på op til 531 WLTP-kilometer, mens de øvrige udgaver får 513 kilometer på batteriet.

Med den nye motor får Q4 45 e-tron med baghjulstræk og firehjulstræk en ydelse på 286 heste, mens Audi Q4 55 e-tron quattro har hele 349 heste i stalden. Sidstnævnte accelerer fra 0-100 km/t på 5,4 sekunder.

Mere udstyr

Med den opgraderede Q4 e-tron introducerer Audi i Danmark også en ny udstyrslinje ”Progress”, der bliver det nye indstigningsniveau, hvor der er skruet endnu mere op for standardudstyret i forhold til tidligere.

I Q4 e-tron Progress er der flere assistentsystemer som standard – bl.a. Assistentpakke pro, der indeholder adaptiv kørselsassistent med nødsituationsassistent, adaptiv hastighedsassistent med hastighedsbegrænser, parkeringsassistent plus med parkeringshjælp og omgivelseskameraer.

Også Sikkerhedspakke plus er med opgraderingen på listen over standardudstyr, hvor chaufføren understøttes med vognbaneskiftadvarsel, udstigningsadvarsel, assistent til registrering af tværgående trafik bagved samt vognbaneafvigelsesadvarsel.

Samtidig bliver Audi MMI Navigation plus, Audi connect Navigation & Infotainment plus og det fuldt digitale 10,25” kombiinstrument Audi virtual cockpit en del af standardudstyret.

Audi Q4 e-tron Progress tilbydes i Danmark til priser, der starter fra 419.990 kr. for en Q4 45 e-tron.

Det er muligt at bestille den opgraderede Audi Q4 e-tron fra den 26. september. De opgraderede biler vil dog først være at finde hos Audi forhandlerne fra weekenden den 11.-12. november, hvor der holdes åbent hus.

Tekniske data | Q4 Progress 45 e-tron | Q4 Progress 45 e-tron quattro | Q4 Progress 55 e-tron quattro
Batterikapacitet (netto/brutto) | 77/82 kWh | 77/82 kWh | 77/82 kWh
Maksimal ydelse | 210 kW | 210 kW | 250 kW
Maksimalt drejningsmoment | 545 Nm | 134 Nm for, 545 Nm bag | 134 Nm for, 545 Nm bag
Tophastighed | 180 km/t | 180 km/t | 180 km/t

Acceleration
0-100 km/t

6,7 sek.

6,6 sek.

5,4 sek.

Egenvægt | 2.145 kg | 2.235 kg | 2.235 kg
Tilladt anhængervægt | 1.000 kg | 1.200 kg | 1.200 kg
Elektrisk rækkevidde (WLTP) | 531 km | 513 km | 513 km

Energiforbrug (WLTP)

16,7 kWh/
100 km

17,1 kWh/
100 km

17,1 kWh/
100 km

Opladningskapacitet AC/DC

op til 11 kW/
op til 135 kW

op til 11 kW/
op til 175 kW

op til 11 kW/
op til 175 kW

Opladningstid 11 kW (0-100%) | ca. 8 timer | ca. 8 timer | ca. 8 timer
Opladningstid 135/175 kW** (5-80%) | ca. 28 min. | ca. 28 min. | ca. 28 min.
Pris | 419.990 kr. | Ikke oplyst. | Ikke oplyst.

Audi Q4 får længere rækkevidde og hurtigere opladning