Tyskerne dominerede elbilsalget i oktober

Tyskerne fik lov at dominere elbilsalget i oktober måned. Således indtager Audi Q4 e-tron førstepladsen med 242 nye indregistrerede modeller, skarpt efterfulgt af Volkswagens ID.4 og ID.5. Faktisk er seks ud de ti mest solgte elbiler i oktober fra Tyskland. Syv, hvis man tæller Skoda med i regnestykket.

Også den evigt populære Polestar 2 klarede sig godt med 154 eksemplarer, mens en anden kineser, Volvo XC40, nappede ottendepladsen med 95 eksemplarer.

Tesla glimrer ved sit fravær på listen, men det er ikke sært. De ankommer nemlig i “bundter” fra Kina. I september kom der eksempelvis 474 nye Tesla Model Y på de danske veje.

Her er Top 10 for oktober:

# | Model | Antal
1 | Audi Q4 e-tron | 242
2 | Volkswagen ID.4 | 203
3 | Volkswagen ID.5 | 162
4 | Polestar 2 | 154
5 | BMW iX3 | 134
6 | Skoda Enyaq iV | 131
7 | Peugeot 208 | 105
8 | Volvo XC40 | 95
9 | BMW i4 | 76
10 | Mercedes-Benz EQB | 72

(Kilde: De Danske Bilimportører, Bilstatistik.dk)

Oktober 2022 bød på 2.408 nye elbiler på de danske veje, hvilket er 13,2 procent flere end samme måned sidste år. Dette er 22,2 procent af det samlede bilsalg og en stigning på 5,4 procent, da elbilerne i oktober 2021 stod for 16,8 procent af det samlede bilsalg.

Efterspørgslen på elbiler i Danmark er intakt, og derfor stiger bestanden kraftigt. I september har bestanden af elbiler overhalet bestanden af plugin-hybridbiler og dette er blevet udbygget i denne måned.

År til dato er der blevet registreret 21.953 nye elbiler, hvilket er er en stigning på 34,7 procent, sammenlignet med samme tidspunkt sidste år.

Tyskerne dominerede elbilsalget i oktober