Top 10: Audi Q4 e-tron blev juli måneds mest solgte elbil

Den – i Audi-sammenhæng – ‘billige’ Audi Q4 e-tron har fortrængt de dominerende Volkswagen-modeller som den bedst sælgende elbil i Danmark i juli måned. En måned, hvor elbilsalget i øvrigt blev halveret i forhold til måneden før. Det viser de seneste tal fra Bilstatistik.dk.

Listen bærer præg af, at der er kommet mange nye modeller på vejene den seneste tid. Hele fem nye biler er kommet ind på ti og har skubbet fem ældre modeller ud. Ud over Audi Q4 e-tron, der kom direkte ind på førstepladsen, er Ford Mustang Mach-e og Hyundai Ioniq 5 kommet ind på listen. Sammen med Peugeot e-208 og BMW iX3, der dog har figureret på listen tidligere.

Tesla har igen pause i leverancerne, så Model 3, der toppede listen i juni, er helt ude. Der er blevet indregistreret bare tre nye eksemplarer i juli måned.

Dermed dominerer tyskerne totalt top 10 med seks af modellerne. Vokswagen fortsætter den gode stil og snupper anden og tredjepladsen med henholdsvis ID.3 og ID.4. Herunder listen over de ti bedst sælgende elbiler i juli måned.

# | Juni | Model | Solgte
1 | NY | Audi Q4 e-tron | 149
2 | 3 | Volkswagen ID.3 | 143
3 | 2 | Volkswagen ID.4 | 132
4 | 5 | Hyundai Kona | 87
5 | 4 | Skoda Enyaq iV | 87
6 | NY | Ford Mustang Mach-e | 78
7 | 8 | Mercedes-Benz EQA | 70
8 | NY | Hyundai Ioniq 5 | 53
9 | NY | Peugeot e-208 | 50
10 | NY | BMW iX3 | 46

(Kilde: Bilstatistik.dk)

Generelt dykkede bilsalget i juli måned, hvilket naturligvis også påvirkede salget af elbiler. Der blev solgt 1.065 elbiler, hvilket svarede til 10 procent af det samlede bilsalg. Plugin-hybriderne er fortsat mere populære; der blev solgt 2.965 eksemplarer, svarende til 22 procent af bilsalget. I alt blev der indregistreret 13.402 personbiler i Danmark i juli måned.

Den mest populære plugin-hybrid er fortsat Ford Kuga.

Set over hele året beholder Volkswagen ID.4 sin førsteplads (1.293 solgte) et mulehår foran Tesla Model 3 (1.107). Vores Elbil Zeitgeist er blevet opdateret med de seneste tal, så du kan dykke længere ned i salgstallene, du finder den lige her.

Husk også at se iNPUTs videoanmeldelse af Audi Q4 e-tron.

Top 10: Audi Q4 e-tron blev juli måneds mest solgte elbil